रेपो रेट में बदलाव न करने के फैसले के पीछे आरबीआई ने महंगाई को प्रमुख वजह बताया है. आरबीआई का कहना है कि मानसून के कमजोर रहने से खाद्य क्षेत्र की महंगाई में बढ़ोतरी हो सकती है. उसने 2017-18 की पहली छमाही में महंगाई दर 4.5 फीसदी और दूसरी छमाही में पांच फीसदी रहने का अनुमान लगाया है. हालांकि, महंगाई पर काबू करने के सवाल पर केंद्रीय बैंक ने कहा कि वह बाजार से अतिरिक्त नकदी (तरलता) को घटाने के लिए कदम उठाने पर ध्यान देगा. इससे साथ केंद्रीय बैंक ने चालू वित्त वर्ष में विकास दर 7.4 फीसदी रहने का पूर्वानुमान लगाया है जो बीते वित्त वर्ष में 6.7 फीसदी की विकास दर से ज्यादा है.